**„Додавање лопте медицинке изнад главе“**

Одељење се подели на 3-4 групе, односно колоне. Челни у колони имају по једну лопту медицинку, тежине 2kg. На знак учитеља челни додају лопту следећем иза себе обема рукама изнад главе, овај следећем и тако до последњег у колони. Чим прими лопту последњи у колони, он претрчава што брже на чело своје колоне и на исти начин предаје лопту следећем иза себе (изнад главе обема рукама). Игра је завршена када се сви ученици изређају у улози ученика који са зачеља преноси лопту на чело колоне. Игра се понавља више пута.